b'\n_START_ARTICLE_\nKlodvig 2.\n_START_PARAGRAPH_\nKlodvig II (moderne fransk "Louis", moderne tysk "Ludwig") (637-27. november 657) efterfulgte sin fader Dagobert I i 639 som konge i Neustrien og Burgund. Hans broder Sigibert III havde v\xc3\xa6ret konge af Austrasien siden 634. Han var indledningsvis under formynderskab af sin moder Nanthild til hun d\xc3\xb8de lidt over 30 \xc3\xa5r gammel i 642. Dette d\xc3\xb8dsfald gjorde, at han faldt under indflydelse af de sekul\xc3\xa6re magnater, som reducerede den kongelige magt til egen fordel.\n_START_SECTION_\nLiv og virke\n_START_PARAGRAPH_\nI 649 tog Klodvig II sig en hustru, en angelsaksisk slave ved navn Balthild (626-680). Hun blev k\xc3\xb8bt i York af rigshovmester Erkhinoald, f\xc3\xb8rt til Frankerriget og giftet bort til Klodvig II. Hun gav ham tre s\xc3\xb8nner, som alle blev konger efter hans d\xc3\xb8d: Den \xc3\xa6ldste, Klotar, efterfulgte ham og hans n\xc3\xa6st\xc3\xa6ldste s\xc3\xb8n, Kilderik, blev til sidst placeret p\xc3\xa5 Austrasiens trone af rigshovmesteren Ebroin. Den yngste, Teoderik, efterfulgte Kilderik i Neustrien og blev til sidst frankernes enekonge af Frankerriget, som omfattede Neustrien og Austrasien._NEWLINE_Han var mindre\xc3\xa5rig ikke hele, men store dele af sit styre. Han bliver nogen gange regnet som konge af Austrasien i perioden 656-657 da Kildebert den adopterrfe havde ranet tronen til sig. Som mindre\xc3\xa5rig og underlagt st\xc3\xa6rke magnater, som styrede i hans sted, er han blevet karakteriseret som en roi fain\xc3\xa9ant, "g\xc3\xb8r-ingenting-konge"; en beskrivende betegnelse som har sit ophav i Einhards biografi over Karl den Store, som betegnede de sidste merovingerkonger som konger "alene af navn".\n_START_SECTION_\nD\xc3\xb8d\n_START_PARAGRAPH_\nKlodvig II d\xc3\xb8de den 31. oktober 657, 22 \xc3\xa5r gammel, efter at have v\xc3\xa6ret konge i 18 \xc3\xa5r. P\xc3\xa5 traditionelt vis blev Klodvig II gravlagt i klosterkirken Saint-Denis i Paris som sine forf\xc3\xa6dre, ved siden af sin fader Dagobert.'